**PASKAIDROJUMA RAKSTS
Madonas novada pašvaldības**

**2021. gada 25. novembra saistošajiem noteikumiem Nr. 16**

**“Pabalsti bārenim vai bez vecāku gādības palikušajam bērnam un audžuģimenei Madonas novadā”**

|  |  |
| --- | --- |
| **Paskaidrojumuraksta sadaļas** | **Norādāmā informācija** |
| 1. Projekta nepieciešamības pamatojums | Saskaņā ar Administratīvo teritoriju un apdzīvoto vietu likumu no 2021. gada 1. jūlija ir izveidots jauns Madonas novads, apvienojot Madonas, Cesvaines, Ērgļu un Lubānas novadu. Administratīvo teritoriju un apdzīvoto vietu likuma Pārejas noteikumu 17. punktā noteikts, ka 2021. gada pašvaldību vēlēšanās ievēlētā novada dome izvērtē novadu veidojošo bijušo pašvaldību pieņemtos saistošos noteikumus un pieņem jaunus saistošos noteikumus. Līdz novada saistošo noteikumu spēkā stāšanās dienai, bet ne ilgāk kā līdz 2022. gada 1. jūnijam ir spēkā novadu veidojošo bijušo pašvaldību saistošie noteikumi, izņemot saistošos noteikumus par teritorijas plānojumu, kurus izstrādā līdz 2025. gada 31. decembrim.Likuma “Par palīdzību dzīvokļa jautājumu risināšanā” 25.2 panta pirmajā daļā noteikts, ka domes saistošajos noteikumos paredzētajā kārtībā pašvaldība maksā mājokļa pabalstu bez vecāku gādības palikušam bērnam no dienas, kad bērns sasniedzis pilngadību, līdz 24 gadu vecuma sasniegšanai, šī paša likuma 25.2 panta piektajā daļā noteikts, ka pašvaldības domes saistošajos noteikumos paredz kārtību, kādā izmaksājams mājokļa pabalsts bez vecāku gādības palikušam bērnam. Šā pabalsta apmēru pašvaldība nosaka, ievērojot [Sociālo pakalpojumu un sociālās palīdzības likumā](https://likumi.lv/ta/id/68488-socialo-pakalpojumu-un-socialas-palidzibas-likums) noteiktos mājokļa pabalsta aprēķināšanas noteikumus. Piešķirot mājokļa pabalstu bez vecāku gādības palikušam bērnam, pašvaldība nevērtē šā bērna ienākumus un materiālo stāvokli.Likuma “Par pašvaldībām” 43. panta trešajā daļā noteikts, ka Dome var pieņemt saistošos noteikumus arī, lai nodrošinātu pašvaldības autonomo funkciju un brīvprātīgo iniciatīvu izpildi. Likuma “Par pašvaldībām” 15. panta pirmās daļas 7. un 8. apakšpunktā noteikts, ka pašvaldības autonomā funkcija ir nodrošināt sociālo palīdzību sociāli mazaizsargātām iedzīvotāju grupām (bāreņiem un bez vecāku gādības palikušajiem bērniem).Vairāki Ministru kabineta noteikumi nosaka pašvaldībai pienākumu izmaksāt pabalstus, nosakot to apmēru, pilngadību sasniegušajam bārenim un bez vecāku gādības palikušajam bērnam pēc ārpusģimenes aprūpes beigšanās.Ministru kabineta 2005. gada 15. novembra noteikumu Nr. 857 “Noteikumi par sociālajām garantijām bārenim un bez vecāku gādības palikušajam bērnam, kurš ir ārpusģimenes aprūpē, kā arī pēc ārpusģimenes aprūpes beigšanās” (turpmāk – Noteikumi Nr. 857) 22. punktā dots deleģējums pašvaldībai saistošajos noteikumos tiesības noteikt papildu atvieglojumus bērnam, kā arī pilngadību sasniegušajam bērnam pēc ārpusģimenes aprūpes beigšanās. Noteikumu Nr. 857 27. punktā norādīts, ka pēc ārpusģimenes aprūpes izbeigšanās pilngadību sasniegušajam bērnam izmaksā naudas līdzekļus patstāvīgas dzīves uzsākšanai, kuru apmērs nav mazāks par 218,00 *euro*un personām ar invaliditāti kopš bērnības nav mazāks par 327,00 *euro*; 30. punktā noteikts, ka pašvaldība, kuras bāriņtiesa pieņēmusi lēmumu par bērna ārpusģimenes aprūpi, pēc ārpusģimenes aprūpes beigšanās pilngadību sasniegušajam bērnam piešķir vienreizēju pabalstu sadzīves priekšmetu un mīkstā inventāra iegādei sakarā ar patstāvīgas dzīves uzsākšanu, norādot, ka minētā pabalsta apmērs nedrīkst būt mazāks par 820,05 *euro*, kā arī to, ka pabalstu atļauts izsniegt arī sadzīves priekšmetu un mīkstā inventāra veidā. Noteikumu Nr. 857 31. un 31.1 punktā paredzēts, ka pašvaldība, kuras bāriņtiesa pieņēmusi lēmumu par bērna ārpusģimenes aprūpi, pēc ārpusģimenes aprūpes beigšanās pilngadību sasniegušajam bērnam, ja viņš mācās vispārējās vai profesionālās izglītības iestādē vai augstskolā vai koledžā, kas ir tiesīga izsniegt valsts atzītus izglītības dokumentus, un saskaņā ar izglītības jomu regulējošajos normatīvajos aktos noteikto kārtību sekmīgi apgūst izglītības programmu, izmaksā pabalstu ikmēneša izdevumiem, kas nav mazāks par 109,00 *euro* un personām ar invaliditāti kopš bērnības nav mazāks par 163,00 *euro*. Ministru kabineta 2018. gada 26. jūnija noteikumu Nr. 354 “Audžuģimenes noteikumi” (turpmāk – Noteikumi Nr. 354) 78. punktā paredzēts, ka pabalstu bērna uzturam un pabalstu apģērba un mīkstā inventāra iegādei audžuģimenei izmaksā no tās pašvaldības budžeta līdzekļiem, kura noslēgusi līgumu ar audžuģimeni. Pašvaldībai jānosaka pabalsta apmērs bērna uzturam, ņemot vērā, ka tas mēnesī nedrīkst būt mazāks par 215,00 *euro*par bērnu līdz septiņu gadu vecuma sasniegšanai un ne mazāks par 258,00 *euro* bērnam vecumā no septiņiem gadiem līdz 18 gadu vecuma sasniegšanai. Noteikumu Nr. 354 78.2. apakšpunktā paredzēts, ka pašvaldības nosaka pabalsta apmēru apģērba un mīkstā inventāra iegādei, kā arī tā izmaksas kārtību atbilstoši bērna vajadzībām. Minētā pabalsta vietā pašvaldība var izsniegt apģērbu, apavus un citas bērnam nepieciešamas lietas. Noteikumu Nr. 354 83. punktā noteikts, ka pašvaldība izmaksā atlīdzību par audžuģimenes pienākumu pildīšanu uz laiku, kas ir mazāks par mēnesi, saistošajos noteikumos noteikts atlīdzības apmērs. |
| 2. Īss projekta satura izklāsts | Saistošie noteikumi nosaka Madonas novada pašvaldības pabalstu veidus, apmēru, pieprasīšanas un piešķiršanas kārtību pilngadību sasniegušam bārenim vai bez vecāku gādības palikušam bērnam (turpmāk – bārenis) pēc ārpusģimenes aprūpes beigšanās, bārenim, kurš nodots aizbildnībā vai audžuģimenē, un audžuģimenei (t.sk. specializētajai audžuģimenei). Pabalstus var saņemt bārenis, par kura ārpusģimenes aprūpi lēmumu pieņēmusi Madonas novada bāriņtiesa, Cesvaines novada bāriņtiesa, Ērgļu novada bāriņtiesa vai Lubānas novada bāriņtiesa, un audžuģimenei, kurā bērnu ievietojusi kāda no minētajām bāriņtiesām.Atbilstoši likuma “Par pašvaldībām” 43. panta trešajai daļai saistībā ar likuma 15. panta pirmās daļas 7., 8. punktu saistošajos noteikumos paredzēts Pabalsts izglītībai bārenim audžuģimenē vai aizbildnībā, kas ir pabalsts pašvaldības autonomās funkcijas izpildes ietvaros.Saistošajos noteikumos paredzēti šādi pabalsti bārenim pēc ārpusģimenes aprūpes beigšanās, kuru apmērs paredzēts ne mazāks kā Noteikumos Nr. 857:- vienreizējs pabalsts patstāvīgas dzīves uzsākšanai;- vienreizējs pabalsts sadzīves priekšmetu un mīkstā inventāra iegādei;- pabalsts ikmēneša izdevumiem; - mājokļa pabalsts. Saistošajos noteikumos noteikts pabalsts audžuģimenēm bērna uzturam, kas ir noteikts labvēlīgāks kā Noteikumos Nr. 354 (mēnesī nedrīkst būt mazāks par 215,00 *euro*par bērnu līdz septiņu gadu vecuma un ne mazāks kā 258,00 *euro* par bērnu vecumā no septiņiem gadiem līdz 18 gadu vecuma sasniegšanai), tas ir 250 *euro* un 300 *euro*, kas ir valstī noteikto divu minimālo uzturlīdzekļu apmērs. Saistošajos noteikumos pašvaldība noteikusi pabalsta apģērba un mīkstā inventāra iegādei apmēru, ievietojot bērnu audžuģimenē. Tāpat saistošajos noteikumos paredzēts atlīdzības par audžuģimenes pienākumu pildīšanu apmērs, ja pienākumus pilda mazāk par mēnesi.  |
| 3. Informācija par plānoto projekta ietekmi uz pašvaldības budžetu | Prognozējams, ka 2022. gadā izmaksājamo pabalstu apmērs pieaugs un tas saistīts ar to, ka pilngadību sasniegs vairāk bērnu, kuri atrodas ārpusģimenes aprūpē aizbildnībā un audžuģimenē, nekā 2021. gadā. Vienreizējs pabalsts patstāvīgas dzīves uzsākšanai:218 *euro* x 15 = 3270 *euro*Vienreizējs pabalsts sadzīves priekšmetu un mīkstā inventāra iegādei820,05 *euro* x 15 = 12300,75 *euro*Pabalsts ikmēneša izdevumiem109 *euro* x 12 mēn. x 31 = 40 548 *euro* 163 *euro* x 12 mēn. x 1 = 1 956 *euro*Mājokļa pabalsts46 *euro* x 12 mēn. x 18 = 9 936 *euro*Pabalsts izglītībai:45 *euro* x 54 = 2430 *euro*Pabalsts bērna uzturam audžuģimenē250 *euro* x 12 mēn. x 9 = 27 000 *euro*300 *euro* x 12 mēn. x 18 = 64 800 *euro*Pabalsts apģērba un mīkstā inventāra iegādei:150 *euro* x 6 = 900 *euro***Kopā 163 140,75 *euro*** |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Nav attiecināms. |
| 5. Informācija par administratīvajām procedūrām | Saistošo noteikumu izpildi nodrošinās Madonas novada Sociālais dienests. Saistošo noteikumu izpildes nodrošināšanai nav nepieciešams veidot jaunas darba vietas vai paplašināt esošo institūciju kompetenci. |
| 6. Informācija par konsultācijām ar privātpersonām | Nav notikušas. |

 Domes priekšsēdētājs A.Lungevičs